ติดปีกทวงหนี้เข้าตลาดหุ้น ระดมทุนพันล.
รีโซลูชั่น เวย์ ติดปีกเตรียมเข้าตลาดหลักทรัพย์ ระดมเงินพันล้านบาท เสริมเขี้ยวเล็บตามหนี้
24 ม.ค. 2556

รีโซลูชั่น เวย์ ติดปีกเตรียมเข้าตลาดหลักทรัพย์ ระดมเงินพันล้านบาท เสริมเขี้ยวเล็บตามหนี้ 
นายประชา ชัยสุวรรณ กรรม การผู้จัดการ บริษัท รีโซลูชั่น เวย์ บริษัทที่รับซื้อหนี้บัตรเครดิตและสินเชื่อบุคคลมาบริหาร เปิดเผยว่า จะนำบริษัทเข้าจดทะเบียนในตลาดหลักทรัพย์ก่อนปี 2558 เพื่อรองรับการแข่งขันการเปิดเสรีประชาคมเศรษฐกิจอาเซียน (เออีซี) และจะขยายธุรกิจการให้สินเชื่อปรับโครงสร้างหนี้ (รีไฟแนนซ์) โดยเน้นกลุ่มลูกค้าที่มีปัญหาติดบัญชีดำ (เครดิตบูโร) เนื่องจากลูกค้ากลุ่มนี้ยังมีโอกาสที่เติบโตมาก และธนาคารพาณิชย์จะไม่ให้สินเชื่อกับลูกค้าที่มีปัญหาติดเครดิตบูโร
ปัจจุบันบริษัทมีเงินทุนจดทะเบียน 140 ล้านบาท มีแผนที่จะเพิ่มทุนเป็น 8001,000 ล้านบาท เพื่อรองรับการซื้อหนี้ด้อยคุณภาพประมาณ 1 หมื่นล้านบาท และต่อยอดการรับซื้อหนี้ด้อยคุณภาพที่อยู่อาศัย หนี้ที่มีหลักประกัน จากปัจจุบันที่รับซื้อเฉพาะหนี้บัตรเครดิต และหนี้สินเชื่อส่วนบุคคล 
นายประชา กล่าวว่า ในอนาคตการเปิดเออีซี คาดว่าจะมีบริษัทตามหนี้จากต่างชาติเข้ามาแข่งขันดำเนินธุรกิจในไทยมากขึ้น จึงต้องมีการปรับตัวเสริมเงินทุน เพื่อรองรับการแข่งขัน 
ปัจจุบันบริษัทมีพอร์ตการติดตามหนี้ 5,000 ล้านบาท